ముంబై: పెద్ద నోట్ల రద్దు నిర్ణయాన్ని బజాజ్ ఆటో మేనేజింగ్ డైరెక్టర్ రాజీవ్ బజాజ్ తప్పుబట్టారు. ఆలోచనే సరిగా లేనప్పుడు అమలు సక్రమంగా లేదని తప్పుబట్టడం సరికాదన్నారు.‘‘పరిష్కారం లేదా ఆలోచన సక్రమంగా ఉంటే.. వెన్నలోంచి వేడి కత్తి దూరిన మాదిరిగా ఉంటుంది. ఆలోచన సరిగా పని చేయకపోతే.. (ఉదాహరణకు పెద్ద నోట్ల రద్దు లాంటిది) అమలును నిందించవద్దు. పెద్ద నోట్ల రద్దు ఆలోచనే తప్పు’’ అని బజాజ్ పేర్కొన్నారు. నాస్కామ్ వార్షిక లీడర్షిప్ ఫోరమ్లో పాల్గొన్న సందర్భంగా ఆయన మాట్లాడారు. పెద్ద నోట్ల రద్దు నేపథ్యంలో అన్ని రంగాల మాదిరిగానే ఆటో మొబైల్ రంగంపైనా ప్రభావం పడింది. అమ్మకాలు బాగా తగ్గిపోయాయి. ఈ నేపథ్యంలో రాజీవ్ బజాజ్ చేసిన వ్యాఖ్యలు ప్రాధాన్యం సంతరించుకున్నాయి. అద్భుతమైన ఇన్నోవేషన్ను రెగ్యులేటరీ ఏజెన్సీలు అణచివేస్తే ‘మేడ్ ఇన్ ఇండియా’ కాస్తా ‘మ్యాడ్ ఇన్ ఇండియా’గా మారిపోతుందని రాజివ్ బజాజ్ అన్నారు. ‘‘మీ ఇన్నోవేషన్ ప్రభుత్వ అనుమతి లేదా జూడీషియల్ ప్రక్రియపై ఆధారపడితే అది మేడ్ ఇన్ ఇండియా కాకుండా మ్యాడ్ ఇన్ ఇండియా అవుతుంది. మేము అభివృద్ధి చేసిన ఫోర్ వీలర్ (క్వాడ్రి సైకిల్)కు ఐదేళ్ల నుంచి అనుమతి కోసం ఎదురుచూస్తున్నాం’’ అని ఆయన వ్యాఖ్యానించారు. క్వాడ్రిసైకిల్ను యూరప్, ఆసియా, లాటిన్ అమెరికాలో విక్రయిస్తున్నామని, భారతలో మాత్రం దీనికి ఎన్నో ఇబ్బందులు ఎదురవుతుండటం ఆశ్చర్యం కలిగిస్తోందన్నారు. ఈ వాహనం విక్రయానికి భారతలో మాత్రమే అనుమతి ఇవ్వలేదన్నారు. త్రీ వీలర్, టూవీలర్ పైన మాత్రమే ప్రజలు ప్రయాణించాలన్న ఆలోచనే ఇందుకు కారణం కావొచ్చని ఆయన చెప్పారు.
mumbai: pedda notla raddu nirnayaanni bajaj auto managing director rajiv bajaj tappubattaaru. aalochane sarigaa lenappudu amalu sakramamgaa ledani tappubattadam sarikaadannaaru.‘‘parishkaaram leda aalochana sakramamgaa unte.. vennalonchi vedi katti doorina maadirigaa untundi. aalochana sarigaa pani cheyakapothe.. (udaaharanaku pedda notla raddu lantidi) amalunu nindinchavaddu. pedda notla raddu aalochane tappu’’ ani bajaj perkonnaru. nascam vaarshika leadership foramlo palgonna sandarbhamgaa aayana matladaru. pedda notla raddu nepathyamlo anni rangaala maadirigaane auto mobail rangampainaa prabhaavam padindi. ammakaalu baga taggipoyayi. ee nepathyamlo rajiv bajaj chesina vyaakhyalu praadhaanyam santarinchukunnaayi. adbhutamaina innoveshannu regulatory agenseelu anachivesthe ‘made in india’ kasta ‘mad in india’gaa maaripotundani rajiv bajaj annaru. ‘‘mee innovation prabhutva anumati leda judicial prakriyapai aadhaarapadithe adhi made in india kakunda mad in india avutundi. memu abhivruddhi chesina for veelar (kwadri saikil)ku aidella nunchi anumati kosam eduruchustunnam’’ ani aayana vyaakhyaaninchaaru. kwaadrisaikilnu eurap, asia, latin americalo vikrayistunnamani, bhaaratalo maatram deeniki enno ibbandulu eduravutundatam aascharyam kaligistondannaru. ee vaahanam vikrayaaniki bhaaratalo matrame anumati ivvaledannaru. tree veelar, tooveelar paina matrame prajalu prayaaninchaalanna aalochane induku kaaranam kaavochani aayana cheppaaru.